《过太和赴主簿邓楚材豫章贡闱之约》
宋代·曾丰

福建人才古邹鲁，文章师匠道宗主。
余子姑作寻常看，此公仅宗一二数。
太学颉颃赋争衡，凌云之气掷地声。
鲲鹏谁碍天南去，麒麟犹落地上行。
南昌倾盖恨不早，西昌扣门喜欲倒。
风雨那容酒绝交，江山不许诗在告。
宦途同调宗几人，相逢莫厌情相亲。
言下甘心听苦口，镜中白发催青春。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。